Foto: Shutterstock AQSh boshqa dunyo politsiyachisi bo‘lmaydi va buning uchun ulkan mablag‘lar sarflamaydi, deb aytdi AQSh prezidenti Donald Tramp. “Biz borgan sari kamroq dunyo politsiyachisi bo‘lishni istamoqdamiz. Biz o‘nlab yillar davomida dunyoda tartib saqlash uchun ulkan mablag‘lar sarflaganmiz va bu bizning ustuvor vazifamiz bo‘lmasligi kerak. Biz o‘zimizda tartib o‘rnatmoqchimiz va o‘z davlatimizni tiklamoqchimiz”, deb aytgan Tramp Nigeriya prezidenti Muhammadu Buxoriy bilan birgalikda bergan matbuot anjumanda. Avvalroq Tramp 1,3 trln dollarlik byudjyetni imzolagandi. Unda mudofaaga xarajatlar 80 mlrd dollarga oshishi ko‘zda tutilgan. Bu esa oxirgi 15 yil ichida harbiy xarajatlarning eng katta o‘sishidir. Umumiy hisobda mudofaa xarajatlari 700 mlrd dollarni tashkil qiladi.